


# www.surfandsound.eu Подобряване и споделяне на знанието за ролята на Интернет в процеса на трафика на хора

ISEC 2013 Action Grants (HOME\2013\ISEC\AG\THB)



## Процедура за избор на подизпълнител

|  |  |
| --- | --- |
|  | С финансовата подкрепа на програма Превенция и борба срещу престъпността Европейската комисия - ГД "Вътрешни работи" |

## ОСНОВНИ ЦЕЛИ НА ПРОЕКТА

В последните няколко години трафикът на хора (ТХ) и контрабандата на мигранти са се развили, за да се адаптират към постоянно променящия се геополитически, технологичен и социален контекст. Понастоящем, тези криминални дейности включват масово използване на интернет в различните фази на техните процеси (набиране, транспортиране и за ТХ - експлоатация), както в страните на произход/ транзит, така и в приемащите страни. Следователно, тези нелегални пътища през мрежата е необходимо да бъдат проучени и да бъде подобрено знанието за употребата на Интернет и социалните мрежи в различните фази на трафик и каналджийство, за да се поощрят иновативни превантивни методи и противодействие.

Европейският проект www.surfandsound.eu. Подобряване и споделяне на знанието за ролята на Интернет в процеса на трафика на хора е финансиран от ГД "Вътрешни работи" на Европейската комисия в рамките на програма Превенция и борба срещу престъпността - ISEC 2013. Той цели да подобри знанието за употребата на Интернет (вкл. социалните мрежи) в процесите на ТХ и на каналджийство на мигранти и търсещи убежище и да разпространи това знание посредством работни срещи с правоприлагащи органи и НПО, информационни кампании и други дейности за разпространение. По-конкретно, специфичните цели са:

* Проучване видими и "тъмни" мрежи в две страни-дестинации (Италия и Обединеното Кралство) и две страни на произход (България и Румъния) с цел изработването на изследователски протокол за употребата на Интернет в процеса на трафик на хора;
* Използване на изследователския протокол за събиране и структуриране на значителна по обем информация от Мрежата;
* Идентифициране на механизмите за употреба на Интернет в процеса на трафика на хора, с цел: Разработване на ръководство за идентифициране на потенциално опасно съдържание и други злоупотреби в Интернет и за подготовка на кампании за повишаване на осведомеността с цел намаляване на виктимизацията чрез Интернет и предупреждение на ползвателите на Интернет; Разпространяване на резултатите и ръководството посредством работни семинари сред представители на правоприлагащи агенции и НПО, ангажирани в превенцията и борбата с трафика на хора.

## ОПИСАНИЕ НА ПРЕДМЕТА НА ПРОЦЕДУРАТА

Провеждане на онлайн проучване сред потребители на сайтове за работа в чужбина и сайтове за запознанства.

## ПОДРОБНО ОПИСАНИЕ НА ДЕЙНОСТИТЕ В ПРЕДМЕТА НА ПРОЦЕДУРАТА:

1.1 Изпълнителят трябва да предложи методика за подбор на подходящи респонденти;

1.2 Подходящи респонденти са всички лица, навършили 15 или повече години посещаващи сайтове за работа в чужбина и/или сайтове за запознанства;

1.3 Методиката трябва да гарантира достигането на поне 350 завършени въпросника с подходящи респонденти;

1.4 Изпълнителят трябва да програмира предоставен от Възложителя въпросник, който да осигурява изпълнение на всички предвидени преходи и логически контроли. Системата за програмиране трябва да предоставя възможност за идентифициране на дата, начален час, краен час и обща продължителност на въпросника. Изпълнителят трябва да предвиди време за проверка на функционалността на програмирания въпросник от страна на Възложителя и нанасяне на евентуални поправки. Изпълнителят трябва да предостави на Възложителя линк към реалното изследване, който да бъде публикуван в сайта на проекта;

1.5 По предварителни оценки средната продължителност на въпросника е 15 мин.;

1.6 Изпълнителят трябва да осигури получаването на поне 350 завършени въпросника с подходящи респонденти не по-късно от 3 работни дни преди крайния срок за изпълнение;

1.7 Изпълнителят трябва да предостави файл с данни от попълнените въпросници във формат SPSS или еквивалентен, не по-късно от 3 работни дни преди крайния срок за изпълнение на поръчката. Освен данни по въпросника, файлът е необходимо да съдържа идентификатор на дата и час на започване, дата и час на завършване и обща продължителност на въпросника;

1.8 В случай на въпроси и коментари на Възложителя по файла с данни, те трябва да се посрещнат не по-късно от крайния срок за изпълнение на поръчката;

## ГЕОГРАФСКИ ОБХВАТ

Всички дейности в обхвата на настоящото задание ще се състоят на територията на Република България.

## ВРЕМЕВА РАМКА

Подаване на предложения 25 януари 2017, 17:00

Уведомления за резултата от процедурата 30 януари 2017

Сключване на договор 6 февруари 2017

Приключване на полевата работа 27 февруари 2017

Предаване на файл с данни 27 февруари 2017

Отразяване на коментари по файл с данни 2 март 2017

## VI. ИЗИСКВАНИЯ КЪМ УЧАСТНИЦИТЕ.

В процедурата за избор за възлагане може да участва всяко българско или чуждестранно физическо или юридическо лице, както и техни обединения, отговарящи на обявените в документацията за участие изисквания.

В случай, че участникът участва като обединение, което не е регистрирано като самостоятелно юридическо лице, тогава участниците в обединението сключват споразумение. То следва да бъде подписано от лицата в обединението, и задължително да посочва представляващия обединението.

Когато участникът е обединение, което не е юридическо лице, всеки член на обединението представя необходимите документи съгласно чл. 22, ал. 2, т. 1 и ал. 6 от Постановление № 118/20.05.2014 г.

Възложителят отстранява от участие в процедурата за избор на изпълнител:

1. кандидат, който е представил оферта, която не отговаря на изискванията на чл. 15 и на условията на публичната покана;

2. кандидат, за когото са налице обстоятелства по чл. 22, ал. 2, т. 1 и ал. 6 от Постановление № 118/20.05.2014;

3. кандидат, който не отговаря на обявените изисквания за икономическо и финансово състояние, професионална квалификация и технически възможности;

4. кандидат, който не е представил в срок изисканите документи, или представените документи не отговарят на предварително обявените условия.

Договор няма да бъде сключван с кандидат, който е:

1. Осъждан, освен ако е реабилитиран, за някое от следните престъпления:

a. престъпления против финансовата, данъчната или осигурителната система, включително изпиране на пари;

b. подкуп;

c. участие в организирана престъпна група;

d. престъпления против собствеността;

e. престъпления против стопанството;

2. Обявен в несъстоятелност;

3. В производство по ликвидация или се намира в подобна процедура съгласно законодателството на страната, в която лицето е установено или регистрирано.

4. Свързано лице по смисъла на § 1, ал. 1 от Допълнителните разпоредби на Търговския закон с бенефициента или с член на управителен или контролен орган на бенефициента.

## VIII. МИНИМАЛНИ ИЗИСКВАНИЯ И ДОКАЗАТЕЛСТВА ЗА ТЕХНИЧЕСКИТЕ ВЪЗМОЖНОСТИ И/ИЛИ КВАЛИФИКАЦИЯ НА УЧАСТНИКА

1. Кандидатите е необходимо да имат финансов оборот за последната финансова година минимум два пъти от цената на проектното предложение.

2. Всеки кандидат трябва да разполага със следния екип за изпълнение на поръчката:

2.1 Ръководител на проект с висше образование в област Социални, стопански и правни науки (Шифър 3 по ПМС 125/24.06.2002 г.) и с опит в координиране и ръководство на поне 3 онлайн изследвания;

2.2 Специалист по обработка на данни с опит в изработването, чистенето и логическия контрол на данни от поне 3 онлайн изследвания;

3. Съответствието с критериите по т. VII.2 се удостоверява с оригинални декларации за ангажираност и автобиографии, съдържащи описание на опита, подписани от съответните членове на екипа.

4. Всички копия на документи в офертата се заверяват с гриф “Вярно с оригинала” и подпис от лицето/лицата, които представляват участника.