ИЗИСКВАНИЯ КЪМ ОФЕРТИТЕ

1. Крайният срок за подаване на оферти и по двете обособени позиции **е 17:00 часа на 25.02.2017 г.**
2. Офертата и всички приложения към нея се представят **в писмен вид, на хартиен носител в оригинал и едно копие.**
3. Кандидатът в процедурата има право да представи само една оферта.
4. Офертата следва да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от бенефициента документи, посочени в поканата.
5. Всички декларации трябва да са по приложените образци (в оригинал).
6. Изискуемите документи към офертата следва да бъдат представени в заверени от кандидата копия с думите: „Вярно с оригинала”, подпис и печат.
7. Документите в офертата се подписват само от лица с представителни функции, съгласно удостоверението за актуално състояние (или Търговския регистър на Агенцията по вписванията). В случай, че са подписани от упълномощено лице, се изисква прилагане на нотариално заверено пълномощно от лицата с представителни функции;
8. Всички официални документи трябва да са издадени не по-рано от 3 (три) месеца преди датата на представяне на офертата за участие в процедурата.
9. Всички преводи на документи следва да са придружени от съответните документи на оригиналния език. В случай на несъответствие между българския и текста на чужд език, текстът на български език се ползва с приоритет.
10. По офертата не се допускат вписвания между редовете, изтривания или корекции.
11. Не се допускат подизпълнители.
12. Цената, посочена в офертата на кандидатите, включва всички разходи без ДДС.
13. Оферти на стойност над 6550 лева без ДДС ще се отхвърлят.
14. Офертите се подават в офиса на Сдружение „Център за изследване на демокрацията”, адрес: гр. София 1113, ул. „Александър Жендов” № 5.
15. Офертата се представя в запечатан непрозрачен плик от кандидата лично или от упълномощен от него представител, или по пощата с препоръчано писмо с обратна разписка.
16. Върху плика кандидатът посочва:

* име и адрес на възложителя;
* име, адрес за кореспонденция, телефон и по възможност - факс и електронен адрес на кандидата;
* наименование на обекта на процедурата;
* следното предписание: „Да не се отваря преди разглеждане от комисията за оценяване и класиране”.

1. При приемане на офертата върху плика се отбелязват поредният номер, датата и часът на получаване и посочените данни се записват във входящ регистър, за което на приносителя се издава документ.
2. Оферти, които са представени след изтичане на крайния срок за получаване или в незапечатан или скъсан плик, не се приемат от възложителя и не се разглеждат.
3. Ако участникът изпраща офертата чрез препоръчана поща или куриерска служба, разходите са за сметка на участника. В този случай той следва да изпрати офертата така, че да обезпечи нейното пристигане на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.
4. Не се приемат оферти по електронен път.